অনিল দলপত
অনিল দলপত সোনাভারিয়া (জন্ম: ২০ সেপ্টেম্বর, ১৯৬৩) সিন্ধু প্রদেশের করাচিতে জন্মগ্রহণকারী পাকিস্তানের সাবেক টেস্ট ক্রিকেটার। ১৯৮০-এর দশকে সংক্ষিপ্তকালের জন্য পাকিস্তান ক্রিকেট দলের সদস্য ছিলেন। প্রথম হিন্দু ধর্মাবলম্বী হিসেবে পাকিস্তান ক্রিকেট দলের পক্ষে টেস্ট ক্রিকেটে অংশগ্রহণ করেছেন তিনি। দলে তিনি মূলতঃ উইকেট-রক্ষক ছিলেন। পাশাপাশি নিচেরসারির কার্যকরী ব্যাটসম্যান হিসেবে দলে ভূমিকা রাখেন অনিল দলপত। এছাড়াও পরবর্তীকালে পাকিস্তানের অন্যতম সফল স্পিনার দানিশ কানেরিয়া সম্পর্কে তার কাকাতো ভাই। বর্তমানে তিনি করাচিতে বসবাস করছেন। মারোয়াড়ি বংশোদ্ভূত তিনি।